දිනකට බස් කර්මාන්තය තුළ සංසරණය වන රුපියල් මිලියන 200 ක් පමණ වන මුදලින් රුපියල් මිලියන 10 ත් 20 ත් අතර මුදලක් බස් සේවකයින් විසින් සිදුකරනු ලබන අක්‍රමිකතා හා අතර මගදි සිදුවන කප්පම් ගැනිම් හා වෙනත් සිදුවිම් හේතුවෙන් බස් හිමියන්ට අහිමි වන බවත්, මෙම පෙරගෙවුම් කාඩ් ක්‍රමය බස්රථ හිමියන් මෙන්ම මගි ජනතාවද ආරක්ෂා කිරිමේ පියවරක් බවත් ඇමැතිවරයා පැවසිය.මගින්ට ඉතිරි මුදල් ලබාගැනිමේ දි සිදුවන ගැටලුවටද මෙයින් විසඳුම් ලැබේ.මහින්ද චින්තන ඉදිරි දැක්මේ 107 වන පිටුවේ මගි ප්‍රවාහන සේවාවල ගුණාත්මක බව වැඩි කිරිම සඳහා විද්යුත් ප්‍රවේශපත්‍ර ක්‍රමයක් හඳුන්වා දෙන බවට සඳහන් කැර ඇති අතර, මෙම කාඩ් ක්‍රමය තුළින් එම අරමුණ සාර්ථක කර ගැනිමට හැකි වන බව අමාත්‍යාංශයේ ලේකම්, පද්මසිරි ජයමාන්න මහතා පැවසිය.දිවයිනේ පුද්ගලික බස් රථ 20000 කට අධික ප්‍රමාණයක් ධාවනය කෙරෙන අතර එයින් 3500 කට ආසන්න ප්‍රමාණයක් ජාතික ගමනා ගමන කොමිෂන් සභාව යටතේද, බස්රථ 17000 කට අධික ප්‍රමාණයක් පළාත් මාර්ගස්ථ මගි ප්‍රවාහන අධිකාරින් යටතේද, ධාවනය කෙරෙයි.